**Tu nici nu știi**

*Emaanastasia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tu nici nu știi

Tu nici nu știi cât ard în gând;

În iernile iubirii,

Dar mă-ncălzesc și-adun din vânt:

Durerile vorbirii.

Acum, bolnavă sunt și eu,

Te port în gând, icoană,

Și simt că sufletu-i prea greu;

Pe-o vreme de prigoană.

În ceasul nostru, e pustiu

Și bate vântul, bate,

În care oră, nu mai știu,

Că prescurtate-s, toate.

Tăcerile ne prind de braț

În gândul ce coboară,

Iar amintiri, vin cu nesaț

Și cerul sorții, zboară.

În trupul nopții, tu și eu.

Prindeam un braț iubirii

Acolo, unde tot mereu,

Uitam sensul vorbirii.

Eu mă ridic și iar apun;

În răsăritul zilei,

Cu zorii vieții ce-i adun

Pe-un colț nescris al filei.

M-aș duce-n cerul tău, o stea,

Să cânt, precum o mare!

Sau mult mai bine, aș putea,

Să mă-nvelesc: cu-o zare.

Tu, să revii doar dacă poți

Să-mi îndulcești durerea,

Sau să ascunzi toți anii, toți,

Ca să-mi redai, puterea.